

# Klassevenn på Framnes skole, et prøveprosjekt

***Et opplegg i prosjektet «Aldersvennlige Sandefjord» i regi av Sandefjord kommune.***

Invitasjon til informasjonsmøte for seniorer/pensjonister i Sandefjord.

Er du senior/pensjonist og har lyst til å bidra med noe givende og nyttig i lokalsamfunnet? Liker du å være sammen med barn og unge? Da kan kanskje det å bli «klassevenn» være noe for deg?

«Klassevenn» er et prøveprosjekt på Framnes skole skoleåret 2022/2023. Det vil kun foregå på Framnes skole dette skoleåret, før det eventuelt utvides til flere skoler i kommunen senere.

En klassevenn er en senior som er knyttet til en skoleklasse på frivillig basis. Klassevennen kan være med som en ekstra voksen på turer, i kunst og håndverk (forming), matlaging eller på leksehjelp. Man velger selv hvor mye tid man vil bruke.

Synes du dette høres interessant ut? Da kan du få mer informasjon på Framnes skoles personalrom onsdag 15. juni kl. 18.00. Da vil vi fortelle mer om hva dette går ut på, og hvordan det vil organiseres.

Vi serverer kaffe/te og noe å bite i.

Vel møtt!

Har du spørsmål, kan du også ringe rektor Hans Christian Nystad, tlf: 971 73 579.

Med hilsen

Hege Kristin Stulen (prosjektleder)

Hans Chr. Nystad (rektor Framnes skole)